श्री कृष्‍ण पाल गुर्जर, राज्‍य मंत्री, सड़क परिवहन, राजमार्ग और पोत परिवहन मंत्रालय ने मंगलवार को रेल मंत्री, सदानंद गौड़ा द्वारा प्रस्‍तुत रेल बजट का स्‍वागत किया है । श्री गुर्जर ने कहा कि इस रेल बजट से भारतीय रेल के लिए एक नए युग की शुरूआत हुई है । उनहोंने कहा कि रेल बजट जनता की उम्‍मीदों पर खरा उतरा है। बजट में रेलमार्गों के वैद्युतीकरण, विस्‍तार और आधुनिकीकरण पर विशेष जोर दिया गया है । यात्रियों को बुलट ट्रेन समेत कई तीव्र गति की रेलगाडि़यां भी मिलेंगी जिनकी वे दशकों से प्रतीक्षा कर रहे थे । रेल यात्रियों की सुरक्षा और सुविधा सरकार की सर्वोच्‍च प्राथमिकता है ।